Baganzi baabwe buli omu amuzaalidde ssukaali era bwe bakuyitako nga bawunya amata toseka.
Suzan Nantongo (ku kkono) nkubakyeyo e Bungereza amanyiddwa nga Debbie Lavis muganzi wa Big Eye omupya ye yasoose okuzaala ku Lwokusatu lwa wiiki ewedde.
Ono yazaalidde Bungereza era wakati mu ssanyu, Big Eye yategeezezza nti omwana bamutumye Suraya Phinchin Mayanja.
Yabadde akyajaganya ate ne muganzi wa Weasel omupya Talia Kassim naye ku Lwokuna n’amuzaalira bbebi.
Talia, Weasel gwe yakazza mu kifo kya Samira Tumi eyamuzaalira omwana omulenzi omwaka oguwedde oluvannyuma lw’okukyala mu bakadde be e Jinja ate oluvannyuma ne baawuukana.
Talia yazaalidde mu ddwaaliro e Kibuli era omwana bamutumye Thia Nabukeera. N’okutuusa kati ab’emikwano n’abawagizi ba Weasel nga bayita ku mikutu ogy’enjawulo bakyamuweereza obubaka obumuyoozayooza ssaako okumubalira omuwendo gw’abaana baawezezza.
Waliwo obwedda abagamba nti awezezza 31 mu bakazi ab’enjawulo ate abalala nga bakola gwa kumwebaza okujjumbira omulanga gwa Nadduli.
Abalala obwedda beebuuza nti ku Big Eye ne Weasle ani akoppo munne okutuuka okuzaalira okumu.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn